ฮั่งเส็งปิดบวก 104.36 จุด นลท.จับตาจ้างงานสหรัฐ
ฮั่งเส็งปิดบวก 104.36 จุด นลท.จับตาจ้างงานสหรัฐ
2 ก.ย. 2559

ดัชนีฮั่งเส็งตลาดหุ้นฮ่องกงปิดวันนี้ปรับตัวเพิ่มขึ้น โดยดัชนีฮั่งเส็งเพิ่มขึ้น 104.36 จุด หรือ 0.45% ปิดวันนี้ที่ 23,266.70 จุด ขณะที่นักลงทุนยังคงจับตาการเปิดเผยข้อมูลการจ้างงานนอกภาคการเกษตรของสหรัฐเดือนส.ค.ในวันนี้ เพื่อประเมินแนวโน้มการปรับขึ้นอัตราดอกเบี้ยของธนาคารกลางสหรัฐ (เฟด)
ทั้งนี้ ผลการสำรวจของนักวิเคราะห์ระบุว่า ตัวเลขการจ้างงานนอกภาคเกษตรของสหรัฐจะเพิ่มขึ้น 185,000 ตำแหน่งในเดือนส.ค. และคาดว่าอัตราการว่างงานจะลดลงสู่ระดับ 4.8%